CELEX: 32016D0708
Language: et
Date: 2016-05-11 00:00:00
Title: Komisjoni rakendusotsus (EL) 2016/708, 11. mai 2016, selle kohta, kas „Austrian Agricultural Certification Scheme“ vastab Euroopa Parlamendi ja nõukogu direktiivides 98/70/EÜ ja 2009/28/EÜ sätestatud tingimustele

12.5.2016   
            
            
               ET
            
            
               Euroopa Liidu Teataja
            
            
               L 122/60
            
         KOMISJONI RAKENDUSOTSUS (EL) 2016/708,
   11. mai 2016,
   selle kohta, kas „Austrian Agricultural Certification Scheme“ vastab Euroopa Parlamendi ja nõukogu direktiivides 98/70/EÜ ja 2009/28/EÜ sätestatud tingimustele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. oktoobri 1998. aasta direktiivi 98/70/EÜ bensiini ja diislikütuse kvaliteedi ning nõukogu direktiivi 93/12/EMÜ muutmise kohta, (1) eriti selle artikli 7c lõiget 6,
   võttes arvesse Euroopa Parlamendi ja nõukogu 23. aprilli 2009. aasta direktiivi 2009/28/EÜ taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta, (2) eriti selle artikli 18 lõiget 6,
   ning arvestades järgmist:
   
               (1)
            
            
               Direktiivides 98/70/EÜ ja 2009/28/EÜ on sätestatud muu hulgas biokütuste ja vedelate biokütuste säästlikkuse kriteeriumid. Direktiivi 98/70/EÜ artiklite 7b, 7c ja IV lisa sätted on sarnased direktiivi 2009/28/EÜ artiklite 17 ja 18 ning V lisa sätetega.
            
         
               (2)
            
            
               Kui biokütuseid ja vedelaid biokütuseid tuleb arvesse võtta direktiivi 98/70/EÜ artiklis 7a ja direktiivi 2009/28/EÜ artikli 17 lõike 1 punktides a, b ja c osutatud eesmärkidel, peavad liikmesriigid nõudma ettevõtjatelt vastavalt direktiivi 98/70/EÜ artikli 7b lõigetes 2–5 ja direktiivi 2009/28/EÜ artikli 17 lõigetes 2–5 sätestatud biokütuste ja vedelate biokütuste säästlikkuse kriteeriumidele vastavuse tõendamist. Selleks võivad ettevõtjad esitada tõendeid või andmeid, mis on saadud muu hulgas vabatahtliku riikliku või rahvusvahelise kava või riikliku kava kaudu.
            
         
               (3)
            
            
               Liikmesriik võib oma riiklikust kavast teavitada komisjoni. Kui komisjon otsustab, et selline riiklik kava, millest on teavitatud, vastab direktiivides 98/70/EÜ ja 2009/28/EÜ sätestatud tingimustele, ei tohi direktiivi 98/70/EÜ artikli 7c ja direktiivi 2009/28/EÜ artikli 18 kohaselt kehtestatud kavade puhul keelduda vastastikusest tunnustamisest kõnealuse liikmesriigi kavaga, mis puudutab direktiivi 98/70/EÜ artikli 7b lõigetes 2–5 ja direktiivi 2009/28/EÜ artikli 17 lõigetes 2–5 sätestatud säästlikkuse kriteeriumidele vastavuse kontrollimist.
            
         
               (4)
            
            
               Austria teavitas komisjoni 29. septembril 2015 oma riiklikust kavast („Austrian Agricultural Certification Scheme“). Kava hõlmab põllumajanduslikke lähteaineid ja taimseid õlisid ning seda kohaldatakse kuni kõnealuste lähteainete esmase töötlemiseni. Komisjon hindas, kas „Austrian Agricultural Certification Scheme“ vastab direktiivis 98/70/EÜ ja direktiivis 2009/28/EÜ sätestatud tingimustele.
            
         
               (5)
            
            
               Käesoleva otsusega ettenähtud meetmed on kooskõlas direktiivi 2009/28/EÜ artikli 25 lõike 2 kohase biokütuste ja vedelate biokütuste jätkusuutlikkuse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   „Austrian Agricultural Certification Scheme“ vastab direktiivides 98/70/EÜ ja 2009/28/EÜ sätestatud tingimustele
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 11. mai 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 350, 28.12.1998, lk 58.
   
      (2)  ELT L 140, 5.6.2009, lk 16.